section_heading: SNOMED CT
paragraph_text: Pacijenti se tretiraju na više načina tijekom pružanja zdravstvenih usluga. Mnoge zdravstvene ustanove imaju teškoće u razmjeni informacija unutar zdravstvene ustanove i između zdravstvenih ustanova. Nemogućnost pristupa informacijama iz elektronskog zdravstvenog zapisa pacijenta može biti limitirajući faktor u nastojanju da se pacijentu pruži najbolja njega. Zdravstvena njega postaje sve kompleksnija, a još uvijek prevladavaju medicinski zapisi na papiru.